Diari Oficial de la Generalitat Valenciana


Sumari del DOGV 4989, del 20-04-2005 (2005/4023)

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble conegut com centre de reclutament o antic quarter d'intendència, situat en l'avinguda de Benicàssim de Castelló de la Plana, realitzada per l'ajuntament del dit municipi, per a destinar-lo a centre hospitalari/sanitari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4023


Data del document
:   08-04-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * cultura regional
    * propietat immobiliària

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble conegut com centre de reclutament o antic quarter d'intendència, situat en l'avinguda de Benicàssim de Castelló de la Plana, realitzada per l'ajuntament del dit municipi, per a destinar-lo a centre hospitalari/sanitari. [2005/S4023]
  
L'Ajuntament de Castelló de la Plana, en sessió plenària realitzada el dia 29 de novembre de 2001, va acordar la cessió gratuïta a la Generalitat Valenciana de l'immoble conegut com Centre de Reclutament o antic Quarter d'Intendència situat en l'avinguda de Benicàssim de Castelló de la Plana,
  
A proposta de la Conselleria de Sanitat formulada el 21 de desembre de 2004, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Castelló de la Plana de l'immoble que respon a la descripció següent
  
Urbana: conjunt d'edificis amb espais lliures, destinats a oficines d'intendència i magatzems d'estos servicis, i oficines per a Caixa de Reclutes i Centre de Mobilització: està integrat per dos grups o blocs, un compost per magatzems d'intendència i constituït per cinc edificis d'una planta, iguals i contigus entre si, en un els quals hi ha instal·lat un forn, té a més adossat a la façana nord un local per a llenya, ocupen una superfície de mil cinquanta-tres metres vint decímetres quadrats i s'alcen darrer de l'edifici per a Caixa de Reclutes, zona de Mobilització i oficines d'Intendència; l'altre el forma l'edifici destinat a Caixa de Reclutes, zona o Centre de Mobilització i oficines d'Intendència, consta de planta baixa i primer pis, amb àmplia i total terrassa superior, ocupa quatre-cents setanta metres quadrats; l'àrea superficial de tota la finca és de dos mil set-cents setanta-vuit metres, cinquanta-un decímetres quadrats, però que segons mesurament recent resulta ser de dos mil tres-cents cinquanta metres quadrats i les edificacions existents sumen un total de mil nou-cents seixanta metres quadrats, es troba situat en l'eixample d'esta ciutat, amb façana a la carretera de Castelló a Benicàssim, hui avinguda de Benicàssim, i confronta: pel nord, sud i oest, amb carrers en projecte; i per davant, carretera de Castelló o Benicàssim, hui avinguda de Benicàssim.
  
Dades registrals: inscrit en el Registre de la Propietat número 4 de Castelló de la Plana, al foli 46, del tom 849, llibre 98, finca número 7.592, inscripció primera.
  
Dades cadastrals: 0114993 KZ7329Z 1304 ZG
  
L'immoble s'accepta lliure de càrregues i gravàmens i al corrent de despeses.
  
Segon
  
La cessió gratuïta realitzada per l'Ajuntament de Castelló de la Plana, s'efectua amb les condicions següents:
  
1. Que la Generalitat Valenciana duga a terme les obres de reforma i condicionament necessàries de l'immoble amb la finalitat d'ampliar les instal·lacions de l'hospital General de Castelló, dins del termini de 5 anys comptat a partir de l'atorgament de l'escriptura pública de cessió.
  
2. Que la Generalitat Valenciana destine l'immoble amb caràcter exclusiu a centre hospitalari /sanitari.
  
3. Que la destinació indicada es mantinga amb caràcter permanent, sense que siga d'aplicació el termini màxim establit en l'article 111.2 in fine del Reglament de Béns de les Entitats Locals, aprovat per Reial Decret 1.372/1986, de 13 de juny.
  
En cas d'incompliment de qualsevol de les condicions abans mencionades, s'extingirà la cessió gratuïta i l'immoble revertirà automàticament i de ple dret a este ajuntament, sense pagament de cap indemnització a la Generalitat Valenciana i siga quin siga el temps transcorregut des que es va efectuar la cessió.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.